laion/Wikipedia-Exotic huggingface dataset:
יחסי ונואטו–טורקיה

יחסי ונואטו–טורקיה הם היחסים הדיפלומטיים הרשמיים שבין רפובליקת ונואטו לבין הרפובליקה הטורקית. השגרירות הטורקית בקנברה, בירת אוסטרליה היא זו האמונה על היחסים עם ונואטו. ונואטו מצידה מחזיקה קונסוליית כבוד בעיר איסטנבול. טורקיה נוהגת לסייע לוונואטו בשיקום שלאחר אסונות טבע ותומכת בפרויקטים לפיתוח ונואטו. אזרחי ונואטו אשר מחזיקים בוויזת שנגן או של כל מדינה אחרת ב-OECD רשאים להיכנס, לבקר ולשהות בטורקיה עם e-Visa (אשרה אלקטרונית). טורקיה אינה מיוצגת בוונואטו, הן בדרג השגרירות והן בדרג הקונסולרי. טורקיה האמינה את שגרירותה שבקנברה, בירת אוסטרליה הסמוכה, על ונואטו. ונואטו אינה מיוצגת בטורקיה בדרג השגרירות. ונואטו מיוצגת בטורקיה בדרג הקונסולרי באמצעות קונסוליה רשמית שהיא מחזיקה בעיר איסטנבול. Relations between Turkey and Vanuatu, אתר משרד החוץ של טורקיה
יחסי טורקיה–מיקרונזיה

יחסי טורקיה–מיקרונזיה הם היחסים הדיפלומטיים הרשמיים שבין הרפובליקה הטורקית לבין המדינות הפדרטיביות של מיקרונזיה. בין הרפובליקה הטורקית לבין המדינות הפדרטיביות של מיקרונזיה מתקיימים יחסים דיפלומטיים מלאים. היחסים הדיפלומטיים שבין טורקיה למיקרונזיה כוננו ב-15 בדצמבר 2006 בטקס מיוחד שנערך על ידי נציגי שתי המדינות בטוקיו, בירת יפן ובו נחתם מזכר הבנות מיוחד המודיע באופן חגיגי על תחילתם של היחסים הדיפלומטיים. מיקרונזיה אינה מיוצגת בטורקיה, הן בדרג השגרירות והן בדרג הקונסולרי. טורקיה אינה מיוצגת במיקרונזיה, הן בדרג השגרירות והן בדרג הקונסולרי. Joint Communique on the Establishment of diplomatic relations between the FSM and Turkish Republic, אתר משרד החוץ של מיקרונזיה
וספה קוזה

וספה קוזה (באיטלקית: Vespa Cosa, קרוי גם: Piaggio Cosa) הוא קטנוע מתוצרת יצרנית הרכב הדו-גלגלי פיאג'ו, ממשפחת המותג וספה, אשר יוצר באיטליה בין השנים 1998–1988. "וספה 125" - שלדה דגם "VNR1T". "וספה 150" - שלדה דגם "VNR1T". "וספה 200" - שלדה דגם "VDR1M". "וספה 200" - שלדה דגם "VSR1T". המנוע של "וספה קוזה" (מנוע קירור אוויר) היה כמעט זהה לזה של סדרת הוספה PX באותה תקופה. ישנם שלושה הבדלים עיקריים בעיצוב: ציר מסתובב על דגמי "וספה קוזה" רחב יותר מזה של הוספה PX. מתלה הקפיץ האחורי על בית המנוע מעוצב בצורה שונה. הסיבה לכך היא שהמתלה האחורי של קוזה ארוך מזה של הוספה PX. ההרכבה לבולם האחורי שונה בגלל הבולם האחורי ההידראולי. בנוסף, הגיע המלאי לדגמי "וספה קוזה" עם מאייד מצויד בשסתום דלק אלקטרוני ומשנק (צ'וק) אוטומטי. הדגם צויד גם בטכומטר דיגיטלי (דומה לזה שבגרסאות המאוחרות יותר של הוספה T5). קיבולת מכל דלק - 7.7 ליטר. דגם "וספה קוזה", 2000 סמ"ק, שנת 1992 דגם "וספה קוזה" - מבט למנוע 200 סמ"ק קטנוע וספה וספה GTS וספה T5 וספה ספרינט מדיה וקבצים בנושא וספה קוזה בוויקישיתוף וספה קוזה, סרטון באתר יוטיוב אתר מותג וספה הבינלאומי (באנגלית) היסטורית קטנועי "וספה" vespa.com/en_EN/Heritage [Sarti, Giorgio (2006). Vespa : [1946-2006 : 60 years of the Vespa]. St. Paul, MN: Motorbooks. p. 376. ISBN 9780760325773. "וספה PX" דגמים Vespa P125X, P150X & P200E scooterhelp.com/serial/service.VNX1T.VSX1T
וספה ספרינט

וספה ספרינט (באיטלקית: Vespa Sprint, קרויה גם: Vespa 150 Sprint) היא סדרת קטנועים מתוצרת יצרנית הרכב הדו-גלגלי פיאג'ו, ממשפחת המותג וספה, אשר יוצרה באיטליה בין השנים 1962–1979. "Vespa 150 GL", שלדה: "VLA1T", יוצר בין השנים 1962 – 1965, יוצרו 119,546 יחידות. "Vespa 150 Sprint", שלדה: "VLB1T", יוצר בין השנים 1965 – 1974, יוצרו 1,522 יחידות. "Vespa 150 Sprint Veloce", שלדה: "VLB1T", יוצר בין השנים 1969 – 1979, יוצרו 218,110 יחידות. יוצרו 339,178 יחידות. מנוע חד צילינדר עם חלוקה סיבובית, מנוע קירור אוויר. מאייד מתוצרת "DelLorto" סוג מאייד "DelLorto SI 20/17 " עבור דגמי "ספרינט", סוג מאייד "SI 20/20" עבור דגמי "Sprint Veloce". קיבולת מכל דלק - 7.7 ליטר. צריכת דלק - 1 ליטר לכל 45 ק"מ מתערובת 2 פעימות 2%. אספקת חשמל 6 וולט באמצעות גלגל תנופה מגנטי. הצתה על ידי סליל חיצוני. תיבת הילוכים ישירה עם 4 מהירות. מצמד דיסק באמבט שמן. מתלים קדמיים ואחוריים עם קפיצי סליל ובולמי זעזועים הידראוליים כפוליים. בלמים - בלמי תוף בשני הגלגלים. גלגל רזרבי להחלפה. דגם "וספה ספרינט" דגם "וספה ספרינט" דגם "וספה ספרינט" דגם "וספה ספרינט", שנת 1966 דגם "וספה ספרינט", שנת 1966 דגם "וספה ספרינט" - מבט ללוח מחוונים קטנוע וספה וספה GTS וספה T5 וספה קוזה מדיה וקבצים בנושא וספה ספרינט בוויקישיתוף וספה ספרינט, סרטון באתר יוטיוב וספה ספרינט, סרטון באתר יוטיוב אתר מותג וספה הבינלאומי (באנגלית) היסטורית קטנועי "וספה" vespa.com/en_EN/Heritage Leardi, Roberto; Frisinghelli, Luigi; Notari, Giorgio (2000). Vespa Tecnica Volume 3. Fornacette, Italy: CLD. pp. 186–187. ISBN 978-88-87748-19-2. "וספה ספרינט" - תמונות pinterest.com/vespabulgaria/vespa-sprint
ספרינט (פירושונים)

האם התכוונתם ל... ספרינט (טיל) – הוא שמו של טיל נגד טילים בעל מאפייני תאוצה יוצאי דופן, אשר פותח בארצות הברית בשנות ה-60 וה-70 של המאה ה-20 במסגרת תוכניות ההגנה "זקיף" (Sentinel) ו-Safeguard ספרינט קיאק – הוא ספורט שנערך במים שקטים. השייט יושב שפניו קדימה ומשתמש במשוט כפול כדי להניע את קיאק קדימה. תחרות הספרינט קיאק נערכה לראשונה באולימפיאדת 1936 ריצה – מהירות הריצה של האדם משתנה בין ריצה איטית (ג'וגינג) לריצה מהירה (ספרינט) Scrum – יחידת הזמן המקובלת למעקב במתודולוגיית Scrum היא ספרינט וספה ספרינט – היא סדרת קטנועים מתוצרת יצרנית הרכב הדו-גלגלי פיאג'ו, ממשפחת המותג וספה אשר יוצרה באיטליה בין השנים 1962–1979 אלפא רומיאו אלפאסוד ספרינט – היא מכונית קופה מתוצרת יצרנית הרכב האיטלקית אלפא רומיאו בין השנים 1976–1989 אלפא רומיאו ג'ולייטה ספרינט ספצאלה – היא מכונית ספורט בצורת קופה מתוצרת יצרנית הרכב האיטלקית אלפא רומיאו אשר יוצרה בין השנים 1959 – 1966
מפלגת בג"ץ

מפלגת בג"ץ - כיצד כבשו המשפטנים את השלטון בישראל הוא ספר עיון מאת שמחה רוטמן. הספר יצא לאור בשנת 2019 בהוצאת סלע מאיר. קודם הוצאת הספר ערכה התנועה למשילות ודמוקרטיה, שרוטמן ייסד, קמפיין מימון המונים שבו גויסו כ-240,000 ש"ח לצורך הוצאת הספר. את הקדמת הספר כתב אדם גולד. שם הספר מבטא את תפיסת המחבר, שלפיה בג"ץ חורג בפסקיו מתפקיד הרשות השופטת, בכך שהוא מכריע בנושאים, אשר לפי תפיסת המחבר, הם נושאים פוליטיים הראויים להיות מוכרעים על ידי נבחרי הציבור מהמפלגות השונות. הספר מורכב משישה פרקים, שכל אחד מהם מתמקד בזווית אחרת בנושא, המתארת את תפיסת המחבר: כיצד האקטיביזם השיפוטי מונע את פתרון "משבר הדיור" וכיצד הוא מכרסם ביסודותיה הציוניים של מדינת ישראל. המהפכה החוקתית. הכוח האבסולוטי שהיועץ המשפטי לממשלה נטל לעצמו בסיוע בית המשפט העליון. פסיקות בג"ץ שסייעו לטרור ופסיקות בג"ץ שאפשרו לטרוריסטים לכהן כחברי כנסת. תפיסת שופטי בג"ץ לפיה "ציונות זו גזענות". הפגיעה החמורה של בג"ץ בעקרונות הבסיסיים ביותר של שלטון החוק במדינה דמוקרטית. הספר נחתם באחרית דבר - סיכום ומבט לעתיד. מטרת הספר היא להציג מה שמכנה הכותב "המהפכה השיפוטית" ואת נזקיה הנטענים, שחולל לדעתו בית המשפט העליון. רוטמן מתאר זאת כ"גניבת שלטון זוחלת", המאיימת להפוך את ישראל למדינה שבה העם אינו קובע. במקומו קובעים משפטנים שלא נבחרו, לפי ערכיהם וחזונם. בטקס השקת הספר נשאו דברים שר המשפטים אמיר אוחנה (הליכוד), ושרת המשפטים שקדמה לו איילת שקד (ימינה).בנאומו, אמר בין השאר שר המשפטים כי הוא שקל ברצינות למנות את המחבר לתפקיד מנכ"ל משרד המשפטים. לטענת המשפטן עמיחי כהן, גישתו של רוטמן ודומיו מושפעת מעלית הפופוליזם בארצות המערב, ובישראל בפרט, וכן מגורמים נוספים. אביגדור פלדמן ביקר את טענותיו של רוטמן כלפי מערכת המשפט, והשווה בין טיעוניו בספר זה לבין טיעוניו בעתירה לביטול עילת הסבירות: ”בספרו "מפלגת בג"ץ" חשף עו"ד רוטמן את האיש שעומד בראש הכנופיה המסוכנת שנועדה לבטל את מדינת ישראל כמדינה יהודית ודמוקרטית ולהפוך אותה למדינת שלטון החוק או משהו מתועב דומה. [...] בלי בג"ץ בנק המזרחי, בלי מגילת העצמאות, בלי ברק וחבריו לכנופיית שלטון החוק, לא הייתה לכנסת סמכות לחוקק חוקי יסוד הטוענים לעליונות נורמטיבית. [...] הטענה כי חוקי היסוד הדמיוניים של "הרשות המכוננת" חסינים בפני ביקורת בג"ץ, דומה לטענת הזאב הזוכה במכרז במשרת רועה הכבשים של המחוז, שרק לו הסמכות לטרוף כבש אחרי כבש, זכות יסוד אחרי זכות יסוד.”. הספר באתר הוצאת סלע מאיר ביקורות אלון שלו, ‏ביקורת על הספר, השילוח, 18, פברואר 2020 שלמה פיוטרקובסקי "להבין את האימפריאליזם המשפטי בישראל" מקור ראשון 21/01/2020 אביגדור פלדמן, תניחו כבר לבג"ץ. הוא לא הבעיה של ישראל, באתר הארץ, 22 בינואר 2020 רוטר הספר באתר הדסטארט חזקי ברוך, באירוע השקת הספר "מפלגת בג"ץ" של עו"ד שמחה רוטמן הצהיר השר אוחנה: "יש לנו הזדמנות לעשות שינויים", באתר ערוץ 7, 12 בפברואר 2020 אמיר אוחנה בטקס השקת הספר - סרטון איילת שקד בטקס השקת הספר - סרטון שלמה פיוטרקובסקי "האיש שרוצה לשים סוף למשילות בג"ץ" מקור ראשון 03.03/2020 אבישי גרינצייג, ‏פופוליסטית או פלורליסטית: פרופ' עמיחי כהן על המתח החוקתי בארץ, באתר גלובס, 4 באוקטובר 2020 מלחמות הבג"ץ המהפכה החוקתית ומהפכת הנגד | עמיחי כהן אביגדור פלדמן, ניסיון העבר מלמד שבג"ץ סלחני כלפי תעלולי השלטון. אין סיבה לחשוב שהפעם זה יהיה אחרת, באתר "המקום הכי חם בגיהנום", 20 בספטמבר 2023
כרית

המונח "כרית" מפנה לכאן. אם הכוונה למשמעות אחרת, ראו כרית (פירושונים). כרית או כר היא כלי מיטה קטן המספק תמיכה לראש, בדרך כלל בזמן שינה על מיטה, או לגוף, בשעת ישיבה על כורסה או ספה. רוב הכריות פשוטות בצורתן ובצבען, אם כי קיימות גם כריות מעוצבות המיועדות בדרך כלל לקישוט גרידא. הכריות המודרניות הפופולריות ביותר, צורתן מלבן וגודלן הממוצע 50 על 70 סנטימטרים. לאורך ההיסטוריה השתנה מילוי הכריות. הכריות הראשונות היו ממולאות בקש בשל קלות השגתו. כיום מילוי קש כמעט ואינו בשימוש בשל אי הנוחות שהוא מסב. במשך שנים מולאו הכריות ששימשו את העשירים בפלומה או נוצות. כריות מסוג זה עדיין קיימות, אולם כיום מילוי מלאכותי הוא הנפוץ ביותר. הציפית, כיסוי הכרית העשוי לרוב מבד לעיתים אף ממשי, משתנה גם היא מכרית לכרית. רוב הכריות כיום מצוידות ברוכסן כדי לאפשר את החלפת המילוי וכיבוס הציפית. כריות מיטה לעומת זאת אינן מאובזרות ברוכסן, והציפית מכסה כיסוי נוסף ובו המילוי — שיטה זו מאפשרת כיבוס יומיומי של הציפית. גם כשמקפידים על כביסת הציפית, צוברות הכריות בדרך כלל כמויות גדולות של אבק ויש צורך להחליפן כל כמה שנים, במיוחד כשהמשתמש אלרגי. הכריות הראשונות נמצאו בקברים עתיקים במצרים. לפני המהפכה התעשייתית, קשה היה לתפור כריות ולצבען, ולכן הן נחשבו יצירות אומנות. בסין ובאירופה בימי הביניים נחשבו כריות למותרות. עם המצאת המכונות הפכו הכריות, שבמשך אלפי שנים היו זמינות לעשירים בלבד, למוצר נפוץ הנמצא כיום בכל בית. כרית אוויר
Woody's Roundup: A Rootin' Tootin' Collection of Woody's Favorite Songs

Woody's Roundup: A Rootin' Tootin' Collection of Woody's Favorite Songs (בתרגום לעברית: וודי הכוכב: אוסף רוטין טוטין משיריו האהובים של וודי) הוא אלבום אולפן המבוצע על ידי להקת Riders in the sky, אשר הופץ לראשונה בתקליטור ב-29 באוגוסט 2000. אלבום זה הופק בהשראת סדרת הטלוויזיה הבדיונית "וודי הכוכב" ("Woody's Roundup"), אשר הוזכרה במהלך הסרט "צעצוע של סיפור 2", הסרט השני באורך מלא בזיכיון "צעצוע של סיפור". האלבום מכיל אוסף של שירים ומנגינות מערביים, הכוללים יצירות של להקת Riders in the sky, שירים מתוך הזיכיון "צעצוע של סיפור" אשר הולחנו על ידי רנדי ניומן, וגרסאות כיסוי. האלבום זכה בפרס גראמי לאלבום המוזיקלי לילדים הטוב ביותר בטקס פרסי גראמי ה-43. השיר "Woody's Roundup" הושמע על ידי נאס"א כדי להעיר את צוות מעברת החלל "STS-133" ביום השלישי. דגלאס ב' גרין - גיטרה, שירה פרד לייבור - גיטרה, שירה, אפקטים קוליים וודי פול - כינור, שירה ג'ואי מיסקולין - אקורדיון, שירה, כלי הקשה, אפקטים קוליים דבון דוסון - שירה בשירים "Jessie, the Yodelin' Cowgirl" ו-"?How Does She Yodel" נגנים נוספים - ריצ'רד אובריין (גיטרות), ג'ונת'ן יודקין (כינור) ובוב מאטר (תופים וכלי הקשה) שישה ילדים זמרים בשיר "Hey Howdy Hey" צעצוע של סיפור (זיכיון) פלייליסט שירי האלבום, באתר יוטיוב
סלוסטיוס (פילוסוף)

סלוסטיוס (ביוונית: Σαλούστιος) היה פילוסוף נאו-אפלטוני מהמאה ה-4 לספירה, חברו של הקיסר הרומי יוליאנוס הכופר. הוא כתב את החיבור "על האלים ועל הקוסמוס", מעין קטכיזם של פגאניזם הלני מהמאה הרביעית. יצירתו של סלוסטיוס חייבת הרבה לזו של יאמבליכוס, אשר שילב פלאטוניזם עם פיתגוראיות ותאורגיה, וגם לכתביו הפילוסופיים של יוליאנוס עצמו. החיבור די תמציתי, ובאופן כללי חף מהתאוריות המטאפיזיות הארוכות של הטקסטים הנאופלטוניים המפורטים יותר. מטרתו היא בחלקה "להדוף את ההתקפות הרגילות של הפולמוס הנוצרי" לנוכח העליונות הגוברת של הנצרות, ו"לעמת תאולוגיה עם תאולוגיה". סלוסטיוס מסביר בחיבורו את השקפותיו על ההשגחה האלוהית, שם הוא מתייחס אל ברית המילה כמנהג היהודי המאפיין ביותר. הוא מזכיר את מנהג זה של "העברים" בין המנהגים המוזרים של המסגטים (אנ') אשר "אוכלים את אבותיהם" והפרסים אשר "משמרים את אצילותם על ידי הולדת ילדים מאמותיהם". זהותו המדויקת של סלוסטיוס אינה ודאית. על ידי אחדים הוא מזוהה כפלאביוס סלוסטיוס (אנ'), שהיה המושל הפרטוריאני של גאליה בשנים 361–363 ועמיתו של יוליאנוס כקונסול בשנת 363, ואילו על ידי אחרים הוא מזוהה עם סלוטיוס (אנ'), יליד גאליה שהיה המושל הפרטורי של המזרח בשנת 361. Sallustius – חייו ויצירתו, ותרגום "על האלים והעולם" (תרגום גילברט מוריי (אנ')), ב"אנציקלופדיה האלה אתנה" (באנגלית) On the Gods and the World (תרגום תומאס טיילור (אנ')), בויקיטקסט באנגלית פטר שפר, יודופוביה, עמ' 146 (תרגום מאנגלית: להד לזר). מנחם שטרן, Menahem Stern, Greek and Latin Authors on Jews and Judaism, Jerusalem 1980, Vol.2, CXXXVII. Sallustius Neoplatonicus, pp. 573-574 De Deis et Mundo, IX, 5 Sallustius, ב"אנציקלופדיה האלה אתנה" ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סלוסטיוס (פילוסוף)".
אוזונה

חואן קרלוס אוזונה רוסאדו (בספרדית: Juan Carlos Ozuna Rosado; נולד ב-13 במרץ 1992), הידוע בשם הבמה אוזונה (Ozuna), הוא זמר רגאטון פוארטו-ריקני. אוזונה התחיל את דרכו כזמר בשנת 2012, כאשר הוציא את השיר "Imaginando". באותה תקופה, פעל בשם ג'יי עוז (J Oz). ב-2014 חתם בחברת התקליטים "גולדן פאמילי רקורדס" והחל לפרסם את שיריו באתר יוטיוב. באותה שנה, הוציא את להיט הפריצה שלו, "Si Tu Marido No Te Quiere". השיר הזה זכה להצלחה ברדיו ונודע בסופו של דבר ברחבי אמריקה הלטינית. מאז הופיע בהופעות רבות ברחבי אמריקה הדרומית. ב-11 באוגוסט 2017, הוציא אוזונה את אלבום הבכורה שלו, Odisea. האלבום יצא דרך חברת התקליטים סוני מיוזיק לטין איתה חתם אוזונה כחודשיים לפני יציאת האלבום. האלבום זכה להצלחה רבה והגיע לצמרת מצעד האלבומים הלטינים של בילבורד. ב-24 באוגוסט 2018, הוציא את האלבום השני שלו, Aura. האלבום הופיע בבכורה במקום השביעי במצעד בילבורד 200. ב-24 ביולי 2019 הגיע אוזונה בפעם הראשונה להופעה בישראל בלייב פארק בראשון לציון. ב-29 בנובמבר 2019, הוציא את אלבומו השלישי, Nibiru. ב-4 בספטמבר 2020 הוציא את אלבומו הרביעי Enoc. ב-22 בינואר 2021 הוציא את אלבומו החמישי Los Dioses, יחד עם אנואל AA. ב-22 באוגוסט 2022 הוציא אוזונה עם מטר גים וredone את השיר "Arhbo" כחלק מפסקול מונדיאל 2022. ב-6 באוקטובר 2022 הוציא את אלבומו השישי Ozutochi. ב-26 במאי 2023 הוציא את המיני אלבום AFRO. ב-31 ביולי 2023 הופיע אוזונה בפעם השנייה בישראל בלייב פארק בראשון לציון. ב-17 באוקטובר 2023 הוציא את האלבומו הגדול השביעי Cosmo, שהגיע למקום ה-116 במצעד הבילבורד 200. 2017: Odisea 2018: Aura 2019: Nibiru 2020: Enoc 2021: Los Dioses (ביחד עם אנואל AA) 2022: Ozutochi 2023: AFRO (מיני אלבום) 2023: Cosmo ערך מורחב – פרסים ומועמדויות של אוזונה מדיה וקבצים בנושא אוזונה בוויקישיתוף אתר האינטרנט הרשמי של אוזונה (בספרדית) אוזונה, ברשת החברתית פייסבוק אוזונה, ברשת החברתית אקס (טוויטר) אוזונה, ברשת החברתית אינסטגרם אוזונה, ברשת החברתית טיקטוק אוזונה, סרטונים בערוץ היוטיוב אוזונה, במסד הנתונים הקולנועיים IMDb (באנגלית) אוזונה, באתר אפל מיוזיק (באנגלית) אוזונה, באתר ספוטיפיי אוזונה, באתר סאונדקלאוד (באנגלית) אוזונה, באתר Last.fm (באנגלית) אוזונה, באתר AllMusic (באנגלית) אוזונה, באתר MusicBrainz (באנגלית) אוזונה, באתר דיזר אוזונה, באתר Yandex.Music (ברוסית) אוזונה, באתר Discogs (באנגלית) אוזונה, באתר Songkick (באנגלית) אוזונה, באתר Genius אוזונה, באתר בילבורד (באנגלית) אוזונה, באתר טיידל (באנגלית) Ozuna Biografía ReggaetonColombia.Net, web.archive.org, ‏2016-12-20 Dimelo Vi & Ozuna Sign Distribution Agreement with Sony Music Latin, Billboard, ‏2017-06-23 Yandel Scores Ninth Top 10 on Hot Latin Songs, Billboard, ‏2016-11-22 BTS Scores Second No. 1 Album on Billboard 200 Chart With â€˜Love Yourself: Answerâ€™, Billboard, ‏2018-09-02 Rosalie Cabison, Billboard 200™, Billboard, ‏2 בדצמבר 2023 (באנגלית אמריקאית)
יחסי הממלכה המאוחדת – קמבודיה

יחסי הממלכה המאוחדת–קמבודיה הם היחסים הדו-צדדיים בין קמבודיה לבריטניה. היחסים הדיפלומטיים בין המדינות כוננו בשנת 1953 לאחר שקמבודיה קיבלה עצמאות מצרפת. באותה שנה נפתחה שגרירות בריטניה בפנום פן. במהלך מלחמת האזרחים בקמבודיה בשנים 1970–1975, בריטניה שמרה על יחסים עם המשטר הפרו-אמריקני של לון נול (הרפובליקה של קמר) ולא הכירה בממשלה המלכותית של האחדות הלאומית של קמבודיה. חודש לפני עלייתו של הקמר רוז' לשלטון בקמבודיה במרץ 1975, שגרירות בריטניה נסגרה וצוותה פונה. היחסים הדיפלומטיים בין המדינות הופסקו למשך 16 שנה. בריטניה הפכה למדינה הראשונה שגינתה בתוקף את פשעי המשטר הקומוניסטי ה"קמר רוז'"בשנת 1978. היחסים הדיפלומטיים בין קמבודיה לבריטניה כוננו מחדש בשנת 1991 לאחר חתימת הסכמי פריז. קמבודיה מחזיקה כיום בבריטניה שגרירות בלונדון. בריטניה תורמת משמעותית לבתי המשפט נגד הקמר רוז' בקמבודיה. בריטניה תורמת לקמבודיה כ-10 מיליון ליש"ט בשנה, בעיקר לקידום רפורמה דמוקרטית, זכויות אדם וממשל טוב, בריאות, חינוך, פרויקטים של עוני עירוני, פיתוח פרנסה כפרית וכדי להתמודד עם הבעיות הגוברות של פדופיליה, סחר בבני אדם, ייעור, פשע והתפשטות HIV. מדיה וקבצים בנושא יחסי הממלכה המאוחדת – קמבודיה בוויקישיתוף "Cambodia Relations with United Kingdom". Royal Embassy of Cambodia. אורכב מ-המקור ב-28 במרץ 2014. נבדק ב-28 במרץ 2014. {{cite web}}: (עזרה)
יחסי צרפת–קמבודיה

יחסי צרפת–קמבודיה הם היחסים הדו-צדדיים בין קמבודיה לצרפת. קמבודיה הייתה מדינת חסות של צרפת בין 11 באוגוסט 1863 ועד 9 בנובמבר 1953. המלך נורודום התקרב לצרפתים בשנת 1861 בניסיון לעצור את ניסיונות תאילנד ווייטנאם לכבוש את אדמת קמבודיה. הסכם נחתם בשנת 1863 על ידי המלך נורודום ואושר על ידי מקבילו נפוליאון השלישי. קמבודיה הפכה רשמית למדינת חסות של האימפריה הצרפתית ב-11 באוגוסט 1863. קמבודיה קיבלה את עצמאותה בנובמבר 1953, הודות לנסיך נורודום סיאנוק. צרפת וקמבודיה נהנות מיחסים קרובים, הנובעים בחלקם מימי הפרוטקטורט הצרפתי ובחלק מהתפקיד שמילאה צרפת בחתימת הסכמי השלום בפריז בשנת 1991, אשר הוגברו עוד יותר על ידי השפה הצרפתית. יחסים אלה מסתגלים בהדרגה להשתלבותם ההולכת וגדלה של קמבודיה בסביבתה האזורית והתקדמותה לקראת מעמד של מדינה עם הכנסה בינונית, בתקווה עד 2020. "מסמך התמצאות ושיתוף פעולה" שנחתם בשנת 2010, מנחה את שיתוף הפעולה של המדינות למטרה הבאה: "תמיכה בצמיחה כלכלית ויצירת מקומות עבודה בקמבודיה על ידי פיתוח הון אנושי וקידום השקעות פרטיות בצרפת". נשיא צרפת שארל דה גול ביקר בקמבודיה בשנת 1966 והתקבל על ידי הנסיך נורודום סיאנוק. צרפת הייתה חלק מרשות המעבר של האו"ם בקמבודיה. בצרפת קיימת את אחת מקהילות הפזורה הקמבודיות הגדולות ביותר מחוץ לארצות הברית, בעיקר בשל הפליטים שנמלטו מקמבודיה שנמלטו מהקמר רוז' בשנות ה-70. נכון לשנת 2015 גרים בצרפת כ-80,000 קמבודים. מסעדה קמבודית בשם "Le Petit Cambodge" הייתה בין אתרי הפיגועים בנובמבר 2015, אם כי לא ברור אם קמבודים היו בין ההרוגים. מדיה וקבצים בנושא יחסי צרפת–קמבודיה בוויקישיתוף Forest, Alain (1 במרץ 1993). "Chapter 1: Les années d'impuissance coloniale". Le Cambodge et la colonisation française [Histoire d'une colonisation sans heurts (1897 - 1920)] (בצרפתית). Editions L'Harmattan. pp. 6–12. ISBN 9782858021390. {{cite book}}: (עזרה) Sihanouk, Norodom; Lacouture, Jean (1972). L'Indochine vue de Pékin [Entretiens] (בצרפתית). Éditions du Seuil. p. 53. Levy, Tali; Greenberg, Melanie; Barton, John H.; McGuinness, Margaret E. (1 בדצמבר 1999). "The 1991 Cambodia Settlements Agreements". Words over War [Mediation and Arbitration to Prevent Deadly Conflict]. Rowman & Littlefield. pp. 139–142. ISBN 978-0847698929. {{cite book}}: (עזרה) http://www.diplomatie.gouv.fr/en/country-files/cambodia-485/france-and-cambodia/political-relations-6764/ Retrieved 3 March 2014. Pantheon-Sorbonne University (ed.). "La visite du général de Gaulle à Phnom Penh. Entre mythes et réalités". אורכב מ-המקור ב-2014-10-06. https://www.washingtonpost.com/lifestyle/travel/in-phnom-penh-cambodia-the-french-influence-lives-on/2014/01/23/8023ea12-7eec-11e3-9556-4a4bf7bcbd84_story.html Danaparamita, Aria (21 בנובמבר 2015). "Solidarité". The Cambodia Daily. נבדק ב-19 ביוני 2019. {{cite news}}: (עזרה) "In Paris, a Cambodian Restaurant Caught in the Attack". VOA Cambodia. 17 בנובמבר 2015. {{cite news}}: (עזרה)
בית החולים המרכזי של ווהאן

בית החולים המרכזי של ווהאן (בסינית: 武汉 市中心 医院) הוא בית חולים שלישוני הממוקם במחוז ג'יאנג'אן בווהאן, סין. בית החולים הוקם בשנת 1880 כמרפאה על ידי הכנסייה הקתולית של האנקו (העיירה שקדמה לעיר המודרנית של ווהאן). בית החולים התפרסם בעולם בתור המקום הראשון שדיווח על מחלת נגיף קורונה 2019. רופא עיניים בבית החולים, ד"ר לי ונליאנג הזהיר את חבריו לעבודה כי מחלה הדומה לסארס מתפרצת בקרב חולים בבית החולים (מה שמאוחר יותר היה למחלת נגיף קורונה 2019). הוא פרסם זאת ב-30 בדצמבר 2019. האזהרה הגיע לרשתות החברתיות והוא נחקר על ידי המשטרה כמפיץ "פייק ניוז" באינטרנט. הוא נדבק בנגיף מחולה שנחשד בחולה בגלוקומה ולאחר מכן נפטר בבית החולים ב-7 בפברואר 2020. בעקבות האירוע המפלגה הקומוניסטית של סין הוציאה באופן חריג התנצלות רשמית כלפי משפחתו וביטלה את האשמות נגדו. מדיה וקבצים בנושא בית החולים המרכזי של ווהאן בוויקישיתוף אתר האינטרנט הרשמי של בית החולים המרכזי של ווהאן ערך זה הוא קצרמר בנושא רפואה ובנושא מבנים. אתם מוזמנים לתרום לוויקיפדיה ולהרחיב אותו.
עין (פירושונים)

האם התכוונתם ל... עין (בעלי חיים) – איבר חישה הרגיש לגלי אור ומשמש על ידי כך לראייה עין אנושית – איבר הראייה של האדם ע – אות באלפבית העברי ع (עין) – אות באלפבית הערבי עין (ציקלון) (גם "עין הסערה") – תופעה מטאורולוגית המתפתחת במרכזם של ציקלונים עיין – עיר מקראית המוזכרת בספר יהושע כנחלת הכהנים בני אהרן עין – מונח בסיסי בסריגה עין הרע – מושג מיסטי, לפיו גורלו של אדם מושפע מרגשי הזולת כלפיו ביצת עין – מאכל של ביצה מטוגנת עין אלקטרונית – מונח מיושן עבור סוג מסוים של חיישן עין (כתב עת) – כתב עת ישראלי שעסק בנושאי ספרות, אמנות וחברה, שיצא לאור בשנים 1950–1951 "עין" – כינוי למעיין קטן. כמו עין גדי. מעיין (פירושונים)
יחסי גרמניה–נפאל

יחסי גרמניה–נפאל הם היחסים הדו-צדדיים בין גרמניה לנפאל. הביקור של מהנדרה, מלך נפאל ברפובליקה הפדרלית של גרמניה בשנת 1958 היה בעל חשיבות רבה בהקשר של היחסים הדיפלומטיים בין נפאל וגרמניה. לגרמניה לא הייתה באותה עת שגרירות קבועה בנפאל, אך מהר מאוד הוכר כי נפאל מועילה מאוד כמדינה נייטרלית בעימות מזרח-מערב. לפיכך הוקמו שגרירויות קבע של המדינה האחרת בשתי המדינות משנת 1963 ואילך. גרמניה הייתה השישית שהקימה שגרירות קבועה בנפאל אחרי בריטניה, הודו, ארצות הברית, הרפובליקה העממית של סין וברית המועצות. בדצמבר 1972 כוננה נפאל יחסים דיפלומטיים עם גרמניה המזרחית, שמעולם לא חרגה מפעילות מודיעינית. ביקוריהם הדיפלומטיים של ראש הממשלה של נפאל פושפה כמאל דהל ושר החוץ, אנדרנדה ידב, בתאריכים 9–13 במרץ 2009 בגרמניה היו בנוגע לבעיות אזוריות ובינלאומיות. בנוסף, שר המסחר, לכה ראג'בהט, ביקר במרץ 2012. נשיא גרמניה היינריך ליבקה ביקר בנפאל בשנת 1967, הקנצלר הפדרלי הלמוט קוהל בשנת 1987 והנשיא הפדרלי רומן הרצוג בנובמבר 1996. היו גם ביקורים רשמיים נוספים של חברי הבונדסטאג בשנים האחרונות. הסכם הגנת השקעות נחתם עם נפאל בשנת 1986. בשנת 1990 נוסדה בקטמנדו לשכת המסחר והתעשייה הגרמנית-נפאלית, המכונה לשכת המסחר והתעשייה הגרמנית בנפאל (NGCCI), במטרה לקדם יחסי סחר דו צדדיים. כיום גרמניה היא אחת משותפות המסחר החשובות ביותר של נפאל, במיוחד כשוק מכירות של מוצרי טקסטיל כמו שטיחים. חלק גדול מהמוצרים המיובאים של נפאל הם מכונות ומוצרים תעשייתיים מגרמניה. גרמניה מחזיקה בנפאל שגרירות בקטמנדו. נפאל מחזיקה בגרמניה שגרירות בברלין ו-5 קונסוליות בקלן, פרנקפורט, המבורג, מינכן ושטוטגרט. מדיה וקבצים בנושא יחסי גרמניה–נפאל בוויקישיתוף אתר על יחסי מדינות
פיאג'ו אפה קלסינו

פיאג'ו אפה קלסינו (באיטלקית: Piaggio Ape Calessino) הוא תלת-אופן מתוצרת יצרנית הרכב הדו-גלגלי פיאג'ו, אשר יוצר באיטליה בין השנים 1966–1948 ומיוצר משנת 2007. 4 נוסעים : 1 נהג + 3. מנוע קירור מים. קיבולת מכל דלק - 15 ליטר. בהודו דגמי תלת-אופן ברישיון "פיא'גו" מיוצרים משנת 1955 על ידי בג'אג' אוטו ("Bajaj Auto Limited"). דגם "Apé City" עם מנוע דיזל 395 סמ"ק המפיק 8 כ"ס, דגם "Apé Xtra Passenger" עם מנוע דיזל 395 סמ"ק המפיק 8 כ"ס, דגם "Apé mini " עם מנוע דיזל 441 סמ"ק המפיק 9 כ"ס. חלק לא מבוטל מהדגמים משרתים כמוניות בתצורת ריקשה (ריקשה ממונעת) המורשות להסיע 3 נוסעים מלבד לנהג. "פיאג'ו אפה קלסינו" "פיאג'ו אפה קלסינו" "פיאג'ו אפה קלסינו" "פיאג'ו אפה קלסינו" "פיאג'ו אפה קלסינו" - מבט לתא הנוסעים האחורי "פיאג'ו אפה קלסינו" - מבט לתא הנהג ולוח מחוונים "פיאג'ו אפה קלסינו" פיאג'ו אפה מדיה וקבצים בנושא פיאג'ו אפה קלסינו בוויקישיתוף אתר האינטרנט הרשמי של פיאג'ו אפה קלסינו פיאג'ו אפה קלסינו, סרטון באתר יוטיוב פיאג'ו אפה קלסינו, סרטון באתר יוטיוב "פיאג'ו אפה" - דגמים משנת 1948 mondoape.com/telai "פיאג'ו אפה קלסינו" piaggiocommercialvehicles.com